ویلیام آدولف بوگرو

ویلیام آدولف بوگرُو (فرانسیسی: William-Adolphe Bouguereau) (30 نومبر 1825ء – 19 اگست 1905ء) ویلیئم آدولف بوگیرُو، جنہیں بعض اوقات آدولف ویلیئم بوگیرُو بھی کہا جاتا ہے اور اختصاراً ویلیئم بوگیرُو کے نام سے پہچانا جاتا ہے، ایک فرانسیسی حقیقت پسند (ریئلسٹ) اور اکادیمی طرز کے مصور تھے۔ وہ فنِ مصوری کی تاریخ کی نمایاں ترین شخصیات میں سے ایک مانے جاتے ہیں۔ ان کا جنم شراب کے تاجر تھیودور بوگیرُو کے ہاں ہوا۔ ان کی فنکارانہ صلاحیت بچپن ہی میں ظاہر ہو گئی تھی، جس پر ان کے والد نے انھیں بوردو کی مقامی مصوری کی درسگاہ میں داخل کروایا۔ بعد ازاں وہ پیرس کی مشہور "مدرسہ فنونِ جمیلہ" (École des Beaux-Arts) میں داخل ہوئے، جو اس دور کا ایک عظیم الشان فنی ادارہ تھا اور بعد میں وہ خود بھی اسی ادارے میں تدریس کے فرائض انجام دینے لگے۔ انھوں نے "اکیڈمی جولیان" میں بھی تدریسی خدمات سر انجام دیں۔

بوگیرُو نے اکادیمی طرزِ مصوری کو بھرپور انداز میں اپنایا اور اپنی مصوری و تدریس کے ذریعے اس کی نمائندگی کی۔ ان کا عروج اس اسلوب کے عروج سے وابستہ رہا اور زوال اس کے زوال سے۔
بوگیرُو کی تصویروں کی تعمیر اور تکنیکی مہارت نہایت اعلیٰ درجے کی تھی، جن میں حقیقت نگاری نمایاں تھی۔ ان کا اسلوب انیسویں صدی کے دوسرے نصف میں رائج رجحانات سے اخذ کردہ تھا، جس میں "نئوکلاسیکی" اور "رومانوی" طرز کا امتزاج پایا جاتا تھا، ساتھ ہی اس میں فطری مشاہدے اور قدرے آئیڈیلزم (مثالیت پسندی) کا رنگ بھی تھا۔ ان کی اکثر تصاویر اساطیری، تمثیلی، تاریخی اور مذہبی موضوعات پر مشتمل ہوتی ہیں، جن میں پورٹریٹ، عریاں تصاویر اور دیہی بچوں کی عکاسی بھی شامل ہے۔

اپنی زندگی میں بوگیرُو کو عالمی شہرت اور مالی کامیابی نصیب ہوئی۔ انھوں نے بے شمار اعزازات اور انعامات حاصل کیے، جن میں سب سے نمایاں "انعامِ روم" اور "لیجن آف آنر" کا تمغا شامل ہیں۔ تاہم ان کی شہرت اور اثر و رسوخ بیسویں صدی کی ابتدا میں جدید فنون کے ابھار کے ساتھ زوال پزیر ہو گیا اور ان کے فن کو "کھوکھلا"، "مصنوعی" اور "ناقابل قبول" قرار دے کر نظر انداز کیا گیا۔ لیکن 1970ء کی دہائی میں ان کی مصوری کو از سرِ نو قدر کی نگاہ سے دیکھا جانے لگا اور آج انھیں انیسویں صدی کے عظیم مصوروں میں شمار کیا جاتا ہے۔ اس کے باوجود ان کے فن پر تنقید اور اختلافِ رائے کا سلسلہ تاحال جاری ہے۔

 حوالہ جات 

زمرہ:بیسویں صدی کے مرد فنکار
زمرہ:بیسویں صدی کے مرد فرانسیسی فنکار
زمرہ:انیسویں صدی کے مرد فرانسیسی فنکار
زمرہ:برہنہ فن
زمرہ:فرانسیسی رومن کیتھولک
زمرہ:مستشرق مصور
زمرہ:بیسویں صدی کے فرانسیسی مصور
زمرہ:انیسویں صدی کے فرانسیسی مصور
زمرہ:فرانسیسی مرد مصور
زمرہ:مونپارناس قبرستان میں تدفین
زمرہ:ویب آرکائیو سانچے مع وے بیک روابط
زمرہ:ویکی ڈیٹا والے صفحات
زمرہ:صفحات مع استعمال P166 خاصیت
زمرہ:تحریک ویکی ڈیٹا سے ماخوذ
زمرہ:صفحات مع ویکی ڈیٹا حوالہ جات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع خاصیت P103
زمرہ:مدفن ویکی ڈیٹا سے ماخوذ
زمرہ:1905ء کی وفیات
زمرہ:30 نومبر کی پیدائشیں
زمرہ:1825ء کی پیدائشیں
زمرہ:مقالے جن میں فرانسیسی زبان کا متن ہے
زمرہ:فرانسیسی حقیقت پسند مصور
زمرہ:مذہبی مصور
زمرہ:فرانسیسی پورٹریٹ مصور
زمرہ:فرانسیسی شخصیات
زمرہ:فرانسیسی فنکار